Diari Oficial de la Generalitat Valenciana


Sumari del DOGV 7657, del 13-11-2015 (2015/9176)

RESOLUCIÓ de 9 de novembre de 2015, de la Direcció General de Centres i Personal Docent, per la qual es resol la convocatòria d'ajudes econòmiques destinades a l'escolarització en les escoles i centres d'Educació Infantil, de primer cicle, per al curs escolar 2015-2016.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7657

Data del DOGV
:   13-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9176


Data del document
:   09-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 9 de novembre de 2015, de la Direcció General de Centres i Personal Docent, per la qual es resol la convocatòria d'ajudes econòmiques destinades a l'escolarització en les escoles i centres d'Educació Infantil, de primer cicle, per al curs escolar 2015-2016. [2015/9176]  
Per Ordre 64/2015, de 12 de juny, de la Conselleria d'Educació, Cultura i Esport, es convoquen ajudes econòmiques destinades a l'escolarització en les escoles i centres d'Educació Infantil de primer cicle per al curs escolar 2015-2016 (DOCV 7550, 17 de juny), d'ara en avant ordre de convocatòria.  
Examinades les sol·licituds presentades, així com la documentació que s'indica com a preceptiva en les bases cinquena, sisena i setena de l'annex I de l'esmentada ordre.  
Vist l'informe de conformitat del Servei de Títols, Beques i Ajudes a l'Estudi, com a òrgan instructor del procediment, i la proposta de concessió i denegació de les ajudes formulades per la comissió avaluadora creada a aquest efecte en la base novena de l'annex I de l'ordre de convocatòria.  
De conformitat amb la disposició addicional i la base onze de l'annex I de l'ordre 64/2015, i allò que s'ha establit en Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, per delegació del conseller, resolc:  
  
Primer  
Aprovar la concessió de subvencions per un import total de 09.784.501 euros que figuren en l'annex I, en què s'especifica per centre:  
- El nombre d'alumnes d'Educació Infantil de primer cicle per al curs 2015-2016, els llocs escolars dels quals estan finançats, per a cada tram d'edat.  
- L'import mensual i el total de la subvenció que correspon per al curs 2015-2016.  
  
Segon  
Denegar les sol·licituds de subvenció als centres inclosos en l'annex II, pels motius que s'hi indiquen.  
  
Tercer  
Els centres hauran de presentar a l'entitat col·laboradora la justificació de la subvenció del bo d'escolarització d'Educació Infantil de primer cicle, per mitjà de la remissió dels bons d'escolarització firmats pels pares i acompanyats del model que els facilitarà l'entitat col·laboradora, en els períodes següents:  
- Entre el 10 i el 18 de desembre de 2015, per a justificar la subvenció de setembre a desembre de 2015.  
- Entre el 8 i el 17 de març de 2016, per a justificar la subvenció de gener a març de 2016.  
- Entre el 8 i el 17 de juny de 2016, per a justificar la subvenció d'abril a juny de 2016.  
  
Quart  
Atesa l'excepció al règim general establida per a aquestes ajudes per l'article 34.2 de la Llei 8/2014, 26 de desembre, de Pressupostos de la Generalitat per a l'exercici 2015 (DOCV 7433, 30.12.2014), i de conformitat amb el que preveu la base 14.3 de l'Ordre 64/2015, el règim de pagament serà el següent:  
Una vegada resolta la convocatòria es gravaran les propostes de pagament corresponents a l'anualitat 2015 (de setembre a desembre).  
Després de la justificació de la subvenció corresponent al període de setembre de 2015 a març de 2016, i publicada la resolució de regularització pels bons no justificats en aquest període, es gravaran les propostes de pagament corresponents al període de gener a març de 2016, per l'import justificat.  
Després de la justificació de la subvenció corresponent al període d'abril a juny de 2016, i, si és el cas, publicada la resolució de regularització pels bons no justificats en aquest període, es gravaran les propostes de pagament corresponents al període d'abril a juny de 2016, per l'import justificat.  
  
Cinqué  
El pagament d'aquestes subvencions per als primers quatre mesos del curs 2015-2016 es realitzarà a càrrec de la dotació pressupostària de la línia de subvenció T559800, de la secció, servei, centre gestor i programa 667 438 837.20 d'Ensenyança Primària del pressupost de la Generalitat per a l'exercici 2015.  
Per als sis mesos següents (de gener a juny de 2016) del curs escolar 2015-2016, l'import queda condicionat a l'existència de crèdit pressupostari suficient i adequat per a atendre-les en la corresponent Llei de Pressupostos de la Generalitat per a l'exercici 2016.  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de l'endemà de publicar-se. Tot això, de conformitat amb el que estableixen els articles 10, 14, i 46 de la Llei reguladora de la jurisdicció contenciosa administrativa.  
Així mateix, podran interposar un recurs potestatiu de reposició davant del conseller d'Educació, Investigació, Cultura i Esport en el termini d'un mes a comptar de l'endemà de publicar-se, segons el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 9 de novembre de 2015.- El director general de Centres i Personal Docent: José Joaquín Carrión Candel.